stanford-oval/wikipedia huggingface dataset:
פרנקים סאלים

מקום מושבם המוערך של הפרנקים הסאלים
הפרנקים הסאלים (בלטינית: Salii) היו תת-קבוצה של הפרנקים המוקדמים, שהתיישבו בתקופת האימפריה הרומית צפונית ללימס באזור החוף שמעל לנהר הריין, כיום צפון הולנד, באזור הקרוי עד היום זאלנד ("ארץ הסאלים"). מוצאם מן הסיקמברי או הצ'אמאבי. מלכי השושלת המרובינגית, שכבשו את גאליה, היו ממוצא סאלי. החל מן המאה ה-3 קיימות עדויות היסטוריות המתארות את הסאלים כשבט לוחמים גרמאני, כשודדי ים וכ"Laeti", בני ברית של הרומאים. הסאלים הפכו לשבט הגרמאני הראשון שמוצאו מעבר ללימס, שהקים יישובי קבע בשטח האימפריה, תחילה בטוקסנדריה (כיום במרכז הולנד), ב-430 כבש כלודיו את קמברה וב-432 התיישבו באזור טורנה (כיום בפרובינציה של אינו בבלגיה).
הסאלים אימצו את הזהות הפרנקית והפסיקו להופיע בשם "סאלי" החל מן המאה ה-5, זמן רב לפני שמוזכרים הפרנקים הריפוארים הוזכרו לראשונה במסמך היסטורי. החוק הריפוארי מתוארך ל-630 והוא למעשה התפתחות מאוחרת יותר של החוקים הפרנקים בחוק הסאלי. לא הייתה חלוקה מאוחרת יותר בין סאלים וריפוארים בממלכת הפרנקים.
אין לבלבל בין הסאלים לבין השושלת הסאלית שהופיעה כמה מאות שנים מאוחר יותר בימי הביניים בגרמניה.
הערות שוליים

↑  De Franken in Nederland - Dr.D.P.Blok, 1979, Bussum, Holland. ISBN 9022837394, p.17
↑  F.Beyerle, Völksrechtliche Studien I-III, Zeitschrift der Savigny-Stiftung, germ. Abt. LXII 264vv, LXIII ivv; Ewig 450vv;487vv
באזז

ערך זה עוסק בסרט קולנוע ישראלי. אם התכוונתם לרשת חברתית של גוגל, ראו .
| --- | --- |

 בימוי:  אלי כהן
 הופק בידי:  הקרן לעידוד הפקות מקור בכבלים, המועצה לשידורי כבלים, משרד התקשורת ו"מכלול הפקות"   דב קרן
 תסריט:  יעל שטרן-אודוויר
 שחקנים ראשיים:  טוני טין איציק עצמון שרון צור אהובה קרן יובל סגל
 מוזיקה:  נחום היימן  אורי מילס
 מדינה:  ישראל 
 הקרנת בכורה:  1998
 משך הקרנה:  95 דקות
 שפת הסרט:  עברית
 סוגה:  סרט דרמה 
 פרסים:  פרס ראשון בפסטיבל שאנגחאי בסין   פרס בפסטיבל אסטוניה
 דף הסרט ב־IMDb
 
באזז הוא סרט קולנוע ישראלי שצולם ב-1998, המבוסס באופן רופף על סיפורם של שני נערים בני 14 מהרצליה, משה בן-איבגי וארבל אלוני, שרצחו את נהג המונית דרק רוט. הסרט לא מהווה שחזור מדויק של האירועים, וברובו בדיוני. גם שמותיהם של הנערים שונו, זאת מכיוון שהסרט צולם ויצא שנתיים לפני ששמותיהם של הנערים הותרו לפרסום על ידי בית המשפט. הסרט נותן דגש לאוזלת היד של מערכת החינוך, והממסד, אל מול נערים קטינים שמתחילים בעבריינות מגיל צעיר עד למצב שבו הם מסוגלים להגיע לרצח..
תקציר העלילה

במערכת החינוך של העיר מתחלף קצין חינוך במשטרה האזורית בשם עופר רייניץ (שרון צור), לאחר שהקצין הקודם יצא ללמוד משפטים.
רפי ועידו הם שני נערים בני 14 שמתעללים בחבריהם לספסל הלימודים, פורצים לקיוסק של בית הספר וגונבים סחורה וכסף ממנו ואף משחיתים אותו ולאחר מכן בבלתי מתוכנן תוקפים פיזית נער אחר לאחר שהלשין עליהם לאחר שפוגשים בו באופן אקראי כאשר הוא מבלה עם חברו לכיתה שלו ושל עידו ורפי והוא מאושפז בבית חולים עם זעזוע מוח, שברים בצלעות ומספר דקירות, כאשר קצין המבחן שלהם, עופר רייניץ (שרון צור) נמצא בחדרו בבית החולים על מנת להשגיח שעידו ורפי לא יבואו להתעלל בו גם בבית החולים.
הקצין מנסה לשכנע את הממונים עליו ואת הנהלת בית הספר לפעול נגד השניים ביתר תקיפות, אך הם מזלזלים בו בטענה שמדובר בילדים בגיל ההתבגרות, והן בגלל שרפי הוא ילד חד הורי שאימו לא נמצאת בבית הרבה ורוב היום נמצאת בעבודה בעוד שאביו של עידו (שמיל בן ארי) הוא עורך דין מצליח המקורב לראש העיר.
על השניים נגזר בבית המשפט מעצר ביתי שבמסגרתו אחראים ההורים על חלק מזמנם אך הנערים מפרים אותו. יום אחד הם מציקים לבנו של עופר ואז הוא בא להגן עליו וכאשר הם מתגרים בו אז הוא מכה אותם. בסופו של דבר, משיגים השניים אקדח מאוזר C-96 (אנ') מתקופת מלחמת העולם השנייה מאחת מחברותיהם לכיתה, ומתחילים לעשות מטווח על בקבוקים עד שמתחילים לירות בחתול עד מוות.
באחד הלילות הם פורצים לאוטו זר וגונבים אותו בזמן שרפי נוהג על הכביש בצורה פרועה ללא רישיון, ואז מתחיל מרדף של ניידת משטרה אחרי הנערים אך הם מצליחים לחמוק ממנה עד שמשחיתים, שוברים, ומנפצים את האוטו הגנוב עד ששורפים אותו. באותו לילה הם עולים על מונית במטרה לנסוע לביתה של יועצת בית הספר (אהובה קרן) ולפגוע בה, אך בסופו של דבר התוכנית משתנה, והם רוצחים את נהג המונית לאחר שסירב להוריד אותם כאשר הגיעו ליעד הסופי המבוקש בטענה שזה מקום נטוש אשר עלול להיות מסוכן.
מספר ימים לאחר מכן מגלה עופר גופה של חתול בו ירו השניים, לאחר בדיקת הנשק והכדורים, וכן האקדח שהיה ייחודי לא ידע עדיין מי ירה בחתול, ומי שייך האקדח, וכעבור זמן קצר נעמי יועצת בית הספר מתקשרת אליו בלילה ומספרת לו שלשניים יש אקדח והיא לא יודעת מאיפה, ושהם יורים בציפורים וחתולים. עופר מתחיל לחשוד שהם גם אלו שרצחו את נהג המונית שמדברים עליו באותו זמן. לאחר מכן משווה את הקליע לאותו קליע שנמצא על גופו של נהג המונית בעזרת בדיקה בליסטית, יש התאמה. עופר מגיע למסקנה שעידו ורפי אכן רצחו את הנהג כפי שחשד קודם, הוא ועוד שני שוטרים מגיעים עם ניידת לביתו של רפי שבו גם עידו שהה ועוצרים את שניהם.
בתחנת המשטרה מחכים עיתונאים, כאשר כולם מגיעים בניידת, כשעידו ורפי מכסים את פניהם בבגדיהם.  העיתונאים מנסים לראיין אותם ולשאול אותם אם הם מודים באשמה. אביו של עידו מגיע לתחנת המשטרה ומתחנן שלא יאסרו את בנו, בטענה שהוא עוד ילד, אך ללא הועיל. כעשר שנים לאחר מכן, עידו ורפי המבוגרים מביעים חרטה על מעשיהם בזמן ראיון בכלא, ומספרים כי הם מתכוונים לפרסם ספר.
הדמויות

| שחקן | תפקיד | תיאור |
| --- | --- | --- |
| שרון צור | עופר רייניץ | קצין הנוער |
| טוני טין | עידו בן-זאב | נער אלים אשר מנהיג את השניים. מבוסס על ארבל אלוני |
| איציק עצמון | רפי | נער אשר נגרר אחרי מעשיו של חברו עידו ומשתף פעולה איתם. מבוסס על משה בן-איבגי |
| שמיל בן ארי | גידי בן-זאב | אביו של עידו, עורך דין בהשכלתו, וכן שירת יחד עם עופר בחיל האוויר |
| אהובה קרן | נעמי | יועצת בית-הספר, שמכירה את רפי ועידו מאז בית-הספר היסודי |
| נולי עומר | דפנה בן-זאב | אשתו של גידי ואמא של עידו |
| סי היימן | איילת | אם חד-הורית, שרוב היום בעבודה ומגדלת לבדה את רפי |
| דבי בסרגליק | המנהלת | מנהלת בית-הספר שהתחייבה לשקם את שני הנערים |
| מומו טרלובסקי | רובננקו | מפקד תחנת המשטרה, שמיודד עם ראש העיר ואביו של עידו. |
| יובל סגל | יניב שטרן | בן כיתתם של עידו ורפי שמתעללים בו |
| עדי אוזן | מיטל | חברתם לכיתה של עידו ורפי, דרכה הם משיגים את אקדח המאוזר. |
| שלומי אשכנזי | נהג המונית | נהג המונית אשר נרצח על ידי עידו ורפי. מבוסס על דרק רוט |
פסטיבלים ותחרויות

הסרט השתתף בפסטיבל הקולנוע ירושלים, פסטיבל הסרטים הבינלאומי בטורונטו, וכן פסטיבלים בבריסל, פאלם ביץ', מונטה קרלו, סן פרנסיסקו, בוסטון, באפלו, סנט לואיס, דנוור ולוס אנג'לס.
הקרנה ושידור

הסרט הוקרן בהפצה חסרת תקדים במערכת החינוך, ושודר לציבור הרחב בערוץ 2 בשידורי הזכיינית טלעד, הסרט נרכש להקרנה על ידי שירות בתי הסוהר, ומוצג בפני סטודנטים הלומדים קרימינולוגיה.
שיר הנושא לסרט

את השיר "באזז" ביצעה להקת אופוריה. הלהקה מנתה ארבעה בני נוער בגילאי 17–18 מהעיר אופקים.
מילים ולחן: ערן סלפטי (קלידים) ואבי זוהר (תופים).
שירה וגיטרה בס: אסף ביטון.
גיטרה חשמלית: אריאל גיחון.
הלהקה נתבקשה לכתוב את השיר לסרט לאחר שביצעה את השיר "כותרת"
שגם עוסק בנושא רצח נהג המונית דרק רוט, במסגרת התחרות "קולות וכלי זמר".
הערות שוליים

↑  פורסמו שמות רוצחי דרק רוט, באתר ynet, 27 ביולי 2000
↑  את עידו המבוגר (שמוצג בסוף הסרט) מגלם זיו זוהר מאיר
כשהם יורים בדברים אלה בקבוקי זכוכית ריקים רגילים, לא בקבוקי תבערה
פאוליניו (כדורגלן פורטוגלי, יליד נובמבר 1992)

ז'ואאו פאולו דיאש פרננדש (בפורטוגזית: João Paulo Dias Fernandes ; נולד ב-9 בנובמבר 1992), הידוע בכינויו פאוליניו, הוא כדורגלן פורטוגלי המשחק כחלוץ במועדון דפורטיבו טולוקה מליגת העל המקסיקנית אשר שיחק בעבר גם בנבחרת פורטוגל.
קריירת מועדונים > סנטה מריה וטרופנסה

פאוליניו נולד בברסלוש, שבמחוז בראגה, ואת דרכו החל במחלקת הנוער של סנטה מריה FC המקומית. ובהמשך בקבוצה הבוגרת שלה שהתחרתה בליגה הרביעית.  בשנת 2012 הוא חתם בטרופנסה מהליגה הפורטוגלית השנייה, ואת הופעת הבכורה שלו כמקצוען הוא ערך ב-29 ביולי 2012 כששיחק את מלוא 90 הדקות בהפסד 1–5 נגד ק.ד. אבש בשלב הבתים של גביע הליגה הפורטוגלי.  את הופעת הבכורה שלו בליגה ערך פאוליניו ב-12 באוגוסט 2012, בהפסד 0–2 לאותה היריבה.  ואת עונת הבכורה שלו הוא סיים עם 11 שערים ב-35 הופעות ליגה.
קריירת מועדונים > ז'יל ויסנטה

ביוני 2013 חתם פאוליניו על חוזה בז'יל ויסנטה מהליגה הבכירה. הוא ערך את הופעת הבכורה שלו בליגה הבכירה ב-18 באוגוסט 2013, כשנכנס כמחליף בדקה ה-49 בניצחון הביתי 2–0 על אקדמיקה דה קוימברה .  ואת שערו הראשון והיחיד בליגה באותה עונה הוא כבש ב-24 בנובמבר של אותה שנה, בהפסד 2–3 למאריטימו. הוא זכה ל-20 הופעות בליגה ועוד 8 בגביעים השונים ובסך הכל סיים את העונה עם 3 שערים ב-28 הופעות בכל המסגרות. גם בעונה שלאחר מכן לא הצליח פאוליניו להתבלט כששוב כבש שער ליגה בודד בכל העונה, כשז'יל ויסנטה סיימה במקום האחד לפני אחרון בליגה ונשרה לליגת המשנה. בליגת המשנה בעונה לאחר מכן זכה פאוליניו ליותר קרדיט, כשסיים את העונה עם 7 שערים ב-42 הופעות בליגה, תוך שהוא תופס מקום מרכזי בחוד הקבוצה. אך עונת הפריצה של פאוליניו הייתה בעונה לאחר מכן, עונת 2016/2017 בה כבש פאוליניו 19 שערים ב-36 הופעות ליגה במדי ז'יל ויסנטה והיה סגן מלך השערים בסגונדה ליגה.
קריירת מועדונים > בראגה

ב-24 במאי 2017 עבר פאוליניו לספורטינג בראגה מהליגה הבכירה בחוזה לארבע שנים.  פאוליניו השתלב בבראגה בצורה טובה וסיים את עונת הבכורה שלו בקבוצה כמלך שערי הקבוצה עם 13 שערים ב-30 הופעות בליגה אליהם הוסיף 3 שערים בליגה האירופית ושער בגביע ובסך הכל כבש 17 שערים ב-42 הופעות בכל המסגרות. בעונה שלאחר מכן עונת 2018/2019 הייתה לו עונה פחות מוצלחת כשכבש 5 שערים בלבד ב-29 הופעות. אך בעונת 2019/2020, חזר פאוליניו לככב, הוא כבש 17 שערים ב-29 הופעות בליגה אליהם הוסיף שניים בגביע ו-6 בליגה האירופית ובסך הכל סיים את העונה עם 25 שערים ב-48 הופעות בכל המסגרות עבור בראגה ואף נבחר לנבחרת העונה בליגה. את עונת 2020/2021 החל פאוליניו בבראגה וב-26 בנובמבר 2020, כבש פאוליניו בתיקו 3–3 ביתי עם לסטר סיטי בשלב הבתים של הליגה האירופית, בכך הפך למלך השערים של בראגה באירופה עם 11 שערים.
קריירת מועדונים > ספורטינג ליסבון

ב-1 בפברואר 2021 בתום חלון ההעברות של ינואר חתם פאוליניו בשורות ספורטינג ליסבון בחוזה ל-4.5 שנים, ספורטינג שילמה עבורו 16 מיליון אירו במה שהייתה ההעברה היקרה ביותר בתולדותיה עד אז.  פאוליניו אמנם כבש רק 3 שערי ליגה ב-14 הופעות בחצי העונה שלו בספורטינג, אולם ב-11 במאי, כבש פאוליניו את שער הניצחון במשחק הביתי מול בואבישטה, ניצחון שהביא לספורטינג אליפות לראשונה מזה 19 שנה.
ב-15 בספטמבר 2021 ערך פאוליניו את הופעת הבכורה שלו בליגת האלופות, ואף כבש את השער היחיד לזכות ספורטינג בהפסד 1–5 לאייאקס ההולנדית במסגרת המחזור הראשון של שלב הבתים. פאוליניו כבש שלוש פעמים בשלב הבתים ועזר לספורטינג לסיים במקום השני בבית ולהעפיל לשמינית הגמר. ואת העונה סיים עם 14 שערים ב-46 הופעות בכל המסגרות. בעונה שלאחר מכן פאוליניו כבש 5 שערי ליגה בלבד, אולם סיים כמלך השערים של גביע הליגה 2022/2023 עם שמונה שערים. עם זאת, בהפסד 0–2 בגמר לפורטו, הוא הורחק בעקבות שני כרטיסים צהובים מהירים, לאחר מכן נגזרה עליו השעיה משלושה משחקים עקב העלבת צוות השיפוט.   ואת עונת 2022/2023 הוא סיים עם 15 שערים ב-38 הופעות בכל המסגרות. את עונת 2023/2024 פתח פאוליניו בסערה, הוא כבש 4 שערים ב-3 המחזורים הראשונים וזכה בתואר שחקן חודש אוגוסט. עד מחצית העונה הוא כבש 8 שערים ועזר לספורטינג לסיים את הסיבוב הראשון בראש הטבלה נקודה יותר מהיריבה העירונית בנפיקה. ואת העונה סיים עם 15 שערים בליגה ו-21 בכל המסגרות ב-46 הופעות בסך הכל, והיה חלק משמעותי מהסגל שהביא לספורטינג את האליפות ה-20 שלה.
קריירת מועדונים > דפורטיבו טולוקה

ב-21 ביוני 2024 חתם פאוליניו על חוזה לשלוש שנים בדפורטיבו טולוקה מליגת העל המקסיקנית. ב-7 ביולי 2024 ערך פאוליניו את הופעת הבכורה שלו במועדון בתיקו 0–0 עם גוודלחרה. שבוע לאחר מכן כבש פאוליניו את שערי הבכורה שלו במועדון כשכבש צמד בניצחון 3–2 על חוארס.
קריירה בינלאומית

במאי 2018, הוא נכלל על ידי פרננדו סנטוש בסגל הנבחרת הראשוני של 35 שחקנים לקראת מונדיאל 2018 ברוסיה, אך נופה כשהסגל צומצם ל-26 שחקנים.
ב-11 בנובמבר 2020, פאוליניו ערך את הופעת הבכורה שלו בנבחרת הבוגרת במשחק הידידות שנערך בליסבון נגד נבחרתה של אנדורה, פורטוגל ניצחה 7–0 ופאוליניו כבש פעמיים. באוקטובר 2022, הוא נכלל בסגל המורחב שכלל 55 שחקנים לקראת מונדיאל 2022 בקטר.  אך נופה כשהסגל צומצם ולא הגיע עם הנבחרת לקטר.
סטטיסטיקות קריירה > מועדונים

מעודכן ל-28 באוקטובר 2024
| מועדון | עונה | ליגה | ליגה> הופעות | ליגה> שערים | גביע> הופעות | גביע> שערים | גביע הליגה> הופעות | גביע הליגה> שערים | בינלאומי> הופעות | בינלאומי> שערים | אחר> הופעות | אחר> שערים | סך הכל> הופעות | סך הכל> שערים |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| סנטה מריה FC | 2010/2011 | הליגה הפורטוגלית השלישית | 8 | 1 | 2 | 0 | - | - | - | - | - | - | 10 | 1 |
| סנטה מריה FC | 2011/2012 | הליגה הפורטוגלית השלישית | 31 | 8 | 4 | 2 | - | - | - | - | - | - | 35 | 10 |
| סנטה מריה FC | סה"כ | סה"כ | 39 | 9 | 6 | 2 | - | - | - | - | - | - | 45 | 11 |
| טרופנסה | 2012/2013 | הליגה פורטוגלית השנייה | 35 | 11 | 0 | 0 | 3 | 0 | - | - | - | - | 38 | 11 |
| טרופנסה | סה"כ | סה"כ | 35 | 11 | 0 | 0 | 3 | 0 | - | - | - | - | 38 | 11 |
| ז'יל ויסנטה | 2013/2014 | ליגת העל הפורטוגלית | 20 | 1 | 3 | 0 | 5 | 2 | - | - | - | - | 28 | 3 |
| ז'יל ויסנטה | 2014/2015 | ליגת העל הפורטוגלית | 14 | 1 | 2 | 0 | 2 | 0 | - | - | - | - | 18 | 1 |
| ז'יל ויסנטה | 2015/2016 | הליגה פורטוגלית השנייה | 42 | 7 | 4 | 2 | 1 | 0 | - | - | - | - | 47 | 9 |
| ז'יל ויסנטה | 2016/2017 | הליגה פורטוגלית השנייה | 36 | 19 | 3 | 1 | 2 | 0 | - | - | - | - | 41 | 20 |
| ז'יל ויסנטה | סה"כ | סה"כ | 112 | 28 | 12 | 3 | 10 | 2 | - | - | - | - | 134 | 33 |
| ספורטינג בראגה | 2017/2018 | ליגת העל הפורטוגלית | 30 | 13 | 2 | 0 | 2 | 1 | 9 | 3 | - | - | 43 | 17 |
| ספורטינג בראגה | 2018/2019 | ליגת העל הפורטוגלית | 29 | 5 | 6 | 2 | 3 | 4 | 0 | 0 | - | - | 38 | 11 |
| ספורטינג בראגה | 2019/2020 | ליגת העל הפורטוגלית | 29 | 17 | 3 | 0 | 4 | 2 | 12 | 6 | - | - | 48 | 25 |
| ספורטינג בראגה | 2020/2021 | ליגת העל הפורטוגלית | 12 | 3 | 3 | 1 | 3 | 3 | 6 | 3 | - | - | 24 | 10 |
| ספורטינג בראגה | סה"כ | סה"כ | 100 | 38 | 14 | 3 | 12 | 10 | 27 | 12 | - | - | 153 | 63 |
| ספורטינג ליסבון | 2020/2021 | ליגת העל הפורטוגלית | 14 | 3 | - | - | - | - | - | - | - | - | 14 | 3 |
| ספורטינג ליסבון | 2021/2022 | ליגת העל הפורטוגלית | 29 | 11 | 5 | 0 | 3 | 0 | 8 | 3 | 1 | 0 | 46 | 14 |
| ספורטינג ליסבון | 2022/2023 | ליגת העל הפורטוגלית | 22 | 5 | 1 | 0 | 6 | 8 | 9 | 2 | - | - | 38 | 15 |
| ספורטינג ליסבון | 2023/2024 | ליגת העל הפורטוגלית | 31 | 15 | 5 | 4 | 3 | 1 | 7 | 1 | - | - | 46 | 21 |
| ספורטינג ליסבון | סה"כ | סה"כ | 96 | 34 | 11 | 4 | 12 | 9 | 24 | 6 | 1 | 0 | 144 | 53 |
| דפורטיבו טולוקה | 2024 | ליגת העל המקסיקנית | 14 | 10 | 0 | 0 | 0 | 0 | 3 | 1 | 0 | 0 | 17 | 11 |
| דפורטיבו טולוקה |  |  | 14 | 10 | 0 | 0 | 0 | 0 | 3 | 1 | 0 | 0 | 17 | 11 |
| סה"כ קריירה | סה"כ קריירה | סה"כ קריירה | 396 | 130 | 43 | 12 | 37 | 21 | 54 | 19 | 1 | 0 | 531 | 182 |
סטטיסטיקות קריירה > נבחרת

מעודכן ל-26 במרץ 2023
| נבחרת | שנה | הופעות | שערים |
| --- | --- | --- | --- |
| פורטוגל | 2020 | 3 | 2 |
| סך הכל | סך הכל | 3 | 2 |
תארים > קבוצתיים

ספורטינג בראגה
הגביע הפורטוגלי: 2020/2021
גביע הליגה הפורטוגלית: 2019/2020
ספורטינג ליסבון
ליגת העל הפורטוגלית: 2020/2021, 2023/2024
גביע הליגה הפורטוגלית: 2021/2022
הסופר קאפ הפורטוגלי: 2021
תארים > אישיים

נבחרת העונה בפרימיירה ליגה: 2019/2020
מלך השערים של גביע הליגה הפורטוגלי: 2022/2023 (8 שערים)
שחקן החודש בפרמיירה ליגה: אוגוסט 2023
חלוץ החודש בפרימיירה ליגה: אוגוסט 2023
הערות שוליים

↑  Rádio e Televisão de Portugal, Paulinho um goleador "made in" Santa Maria, Paulinho um goleador "made in" Santa Maria, ‏2013-06-19 (בפורטוגזית)
↑  Póquer de Rabiola na vitória do Desp. Aves, www.record.pt (ב־European Portuguese)
↑  D. Aves-Trofense, 2-0: Golos a abrir e a fechar, www.record.pt (ב־European Portuguese)
↑  "Paulinho um goleador "made in" Santa Maria" [Paulinho scorer made in Santa Maria] (בפורטוגזית). Rádio e Televisão de Portugal. 19 ביוני 2013. נבדק ב-21 במאי 2018. {{cite web}}:  (עזרה)
↑  Rádio e Televisão de Portugal, Académica domina, Gil ganha, Académica domina, Gil ganha, ‏2013-08-19 (בפורטוגזית)
↑  Oficial: Braga confirma contratação de Paulinho, O Jogo (בפורטוגזית)
↑  Paulinho, ex-Gil Vicente, assina por quatro épocas pelo Sporting de Braga, Diário de Notícias (בפורטוגזית)
↑  Sp. Braga: Paulinho destrona Alan como melhor marcador do clube na Europa, TVI Notícias (בפורטוגזית)
↑  Jornal Económico Multimédia, "Jogo Económico". "16 milhões de euros? Paulinho acabou por sair barato ao Sporting CP", O Jornal Económico, ‏2021-05-19 (ב־European Portuguese)
1 2  UEFA.com, Sporting é campeão de Portugal ao fim de 19 anos | UEFA Champions League, UEFA.com, ‏2021-05-11 (בפורטוגזית)
1 2  Taça da Liga é a competição de Paulinho? Avançado ampliou o recorde, O Jogo (באנגלית)
↑  Porto beat Sporting 2-0 to lift first Taça da Liga, portugoal.net
↑  SAPO, Paulinho, do Sporting, suspenso por três jogos e falha clássico com o FC Porto, SAPO Desporto (בפורטוגזית)
↑  Paulinho troca Sporting pelo Toluca: os detalhes do negócio, O Jogo (בפורטוגזית)
↑  Nearly half Portugal's Euro squad to miss World Cup, SBS News (באנגלית)
↑  Debutants shine as Portugal put seven past Andorra, portugoal.net
↑  A lista de pré-convocados da Seleção para o Mundial'2022: conheça todos os nomes, www.record.pt (ב־European Portuguese)
↑  Braga beat nine-man Benfica to lift Portuguese Cup, portugoal.net
↑  Late Ricardo Horta strike wins the Taça da Liga for Braga, portugoal.net
↑  Sporting defend their Taça da Liga title in second-half turnaround versus Benfica, portugoal.net
↑  Sporting CP win Supertaça with victory over SC Braga, www.sporting.pt, ‏2021-07-31 (באנגלית)
↑  Do melhor jogador ao golo do ano. Confira os vencedores do Kick-Off da Liga, Jornal de Notícias (באנגלית)
↑  Paulinho conquista prémio Jogador do Mês da Liga Portugal Betclic, Liga Portugal
↑  Paulinho é o Continente Avançado do Mês, Liga Portugal
26 באוקטובר

26 באוקטובר הוא היום ה-299 בשנה (300 בשנה מעוברת), בשבוע ה-43 בלוח הגרגוריאני. עד לסיום השנה, נשארו עוד 66 ימים.
אירועים היסטוריים ביום זה

1520 – קארל החמישי מוכתר לקיסר האימפריה הרומית הקדושה
1860 – איחוד איטליה: ג'וזפה גריבלדי פוגש את ויטוריו אמנואלה מלך סרדיניה-פיימונטה ליד טאנו, ומעביר לו את ממלכת שתי הסיציליות אותה כבש במסע האלף
1863 – התאחדות הכדורגל הראשונה בעולם נוסדת באנגליה
1905 – נורווגיה זוכה בעצמאות משוודיה
1916 – מרגרט סנגר נעצרת בגין הפצת אמצעי מניעה; הפרסום סביב המעצר והמשפט מצית גל אקטיביזם בעד הנגשת אמצעי מניעה ברחבי ארצות הברית
1943 – סיום בניית הגשר על הנהר קוואי בין תאילנד לבורמה
1955 – אוסטריה מקבלת את עצמאותה מצרפת, הממלכה המאוחדת, ארצות הברית וברית המועצות
1958 – הטיסה המסחרית הראשונה של הבואינג 707, מניו יורק לפריז
1979 – נרצח נשיא קוריאה הדרומית פארק צ'ונג-הי
1984 – סרט הקולנוע "שליחות קטלנית" יוצא לאקרנים
1994 – נחתם הסכם השלום בין ישראל לירדן
2004 – יוצא לאור משחק המחשב Grand Theft Auto: San Andreas
2005 – חמישה הרוגים בפיגוע התאבדות שבוצע על ידי ארגון הג'יהאד האסלאמי בשוק בחדרה
2012 – הושקה מערכת ההפעלה Windows 8
2019 – מנהיג דאעש אבו בכר אל-בגדאדי נהרג במבצע קיילה מולר בסוריה
2024 – מבצע ימי תשובה - המתקפה הישראלית השנייה באיראן
נולדו

1431 – ארקולה הראשון ד'אסטה, דוכס פרארה ופטרון אומנות (נפטר ב-1505)
1564 – הנס ליאו האסלר, מלחין ונגן עוגב גרמני (נפטר ב-1612)
1673 – דימיטריה קנטמיר, שליט נסיכות מולדובה, היסטוריון ומוזיקולוג (נפטר ב-1723)
1685 – דומניקו סקרלטי, מלחין איטלקי (נפטר ב-1757)
1757 – קרל לאונרד ריינהולד, פילוסוף אוסטרי (נפטר ב-1823)
1759 – ז'ורז' דנטון, פרקליט ועיתונאי צרפתי. ממנהיגי המהפכה הצרפתית (הוצא להורג ב-1794)
1800 – הלמוט פון מולטקה הזקן, גנרל-פלדמרשל גרמני מפורסם. (נפטר ב-1891)
1849 – פרדיננד גאורג פרובניוס, מתמטיקאי גרמני שנודע עקב תרומותיו לתורת הפונקציות האליפטיות, לחקר משוואות דיפרנציאליות ולתורת החבורות, נחשב לאבי תורת ההצגות (נפטר ב-1917)
1862 – הילמה אף קלינט, ציירת ומיסטיקנית שוודית (נפטרה ב-1944)
1880 – אנדריי ביילי, סופר רוסי (נפטר ב-1934)
1888 – נסטור מאכנו, אנרכיסט אוקראיני (נפטר ב-1935)
1905 – אריאדנה סקריאבינה, משוררת רוסייה ופעילה בתנועת ההתנגדות הצרפתית (נפטרה ב-1944)
1911 – מהליה ג'קסון, זמרת גוספל ופעילת זכויות אזרח, ידועה כ"מלכת הגוספל" (נפטרה ב-1972)
1914 – ג'קי קוגן, שחקן אמריקאי (נפטר ב-1984)
1919 – מוחמד רזא שאה פהלווי, השאה האחרון של איראן (נפטר ב-1980)
1916 – פרנסואה מיטראן, נשיא צרפת (נפטר ב-1996)
1921 – עדה טל, שחקנית תיאטרון ישראלית (נפטרה ב-2010)
1923 – נחמיה בן-תור, עורך דין וסופר, מלוחמי מחתרות האצ"ל והלח"י (נפטר ב-2017)
1936 – שלי מוריסון, שחקנית יהודייה-אמריקאית (נפטרה ב-2019)
1938 – ריצ'רד גולדסטון, משפטן
1939 – נורית כהן, שחקנית ומדבבת ישראלית (נפטרה ב-2013)
1942 – בוב הוסקינס, שחקן בריטי (נפטר ב-2014)
1943 – רון בן ישי, עיתונאי ישראלי
1945 – עדה רפפורט-אלברט, חוקרת ישראלית (נפטרה ב-2020)
1945 – ג'ון מקאדמס, פרופסור אמריקאי למדע המדינה (נפטר ב-2021)
1945 – ג'קלין סמית', שחקנית ואשת עסקים אמריקאית
1947 – מרים נאור, נשיאת בית המשפט העליון (נפטרה ב-2022)
1947 – הילרי קלינטון, הגברת הראשונה, סנאטורית, מזכירת המדינה ומועמדת לנשיאות ארצות הברית
1953 – עמי ויינברג, שחקן קולנוע, תיאטרון וטלוויזיה, קריין ומדבב ישראלי
1957 – אמנון דמתי, רקדן וכוריאוגרף ישראלי
1958 – אריק קפלון, במאי קולנוע ותסריטאי ישראלי
1960 – דוד אמיגה, כדורגלן ישראלי
1961 – דילן מקדרמוט, שחקן אמריקאי
1962 – קרי אלווס, שחקן קולנוע אנגלי
1963 – קרייג שייקספיר, כדורגלן ומאמן כדורגל אנגלי (נפטר ב-2024)
1964 – דרור וינברג, אלוף-משנה בצה"ל, הקצין הבכיר ביותר שנהרג באינתיפדה השנייה (נהרג ב-2002)
1965 – תמר בורר, רקדנית וכוריאוגרפית ישראלית
1971 – אנתוני ראפ, שחקן תיאטרון וקולנוע אמריקאי
1972 – רועי ירקוני, מלחין, פסנתרן ומעבד ישראלי
1973 – סת' מקפרלן, אנימטור, מלחין, תסריטאי, מפיק, שחקן, זמר ומדבב אמריקאי
1975 – מיה דגן, שחקנית ישראלית
1975 – סופי צדקה, שחקנית, זמרת ומנחת טלוויזיה ישראלית
1978 – סי. אם. פאנק, מתאבק מקצועי לשעבר, לוחם UFC
1983 – איתי תורג'מן, שחקן ישראלי
1984 – סשה כהן, אלופת ארצות הברית בהחלקה אומנותית על הקרח
1986 – אביחי ידין, כדורגלן ישראלי
1988 – תמר שם אור, שחקנית ישראלית
1988 – קארין סנדל, כדורגלנית ישראלית
1989 – חן אטיאס, שדרן ישראלי
2004 – שי הראל, שחקנית ישראלית
נפטרו

899 – אלפרד הגדול, מלך וסקס (נולד ב-849)
1440 – ז'יל דה רה, מפקד צבאי וחבר לנשק של ז'אן ד'ארק, אך ידוע בהיותו רוצח ילדים סדרתי (נולד ב-1405)
1580 – אנה מאוסטריה, מלכת ספרד ואשתו של פיליפה השני (נולדה ב-1549)
1764 – ויליאם הוגארת, צייר וקריקטוריסט אנגלי (נולד ב-1697)
1879 – אנג'לינה גרימקה, מתנגדת עבדות, סופרג'יסטית ופעילה פוליטית (נולדה ב-1805)
1890 – קרלו קולודי, סופר איטלקי ("הרפתקאותיו של פינוקיו") (נולד ב-1826)
1902 – אליזבת קיידי סטנטון, סופרג'יסטית ופעילה למען זכויות נשים אמריקאית (נולדה ב-1815)
1909 – איטו הירובומי, פוליטיקאי יפני אשר כיהן כראש ממשלת יפן (נולד ב-1841)
1941 – ארקדי גאידר (ארקדי גוליקוב), סופר ילדים סובייטי (נולד ב-1904)
1952 – האטי מקדניאל, שחקנית וזמרת, האפרו-אמריקאית הראשונה שזכתה בפרס אוסקר (נולדה ב-1895)
1957 – ניקוס קאזאנצאקיס, סופר, מחזאי, מתרגם ופוליטיקאי יווני (נולד ב-1883
1957 – גרטי קורי, ביוכימאית אמריקאית (נולדה ב-1896)
1972 – איגור סיקורסקי, מהנדס אמריקאי ממוצא רוסי (נולד ב-1889)
1977 – דוד זהבי, מלחין ישראלי, ממייסדי קיבוץ נען (נולד ב-1910)
1983 – אלפרד טרסקי, מתמטיקאי ולוגיקן פולני (נולד ב-1901)
2007 – ארתור קורנברג, ביוכימאי יהודי-אמריקאי, חתן פרס נובל לפיזיולוגיה ולרפואה (נולד ב-1918)
2019 – אבו בכר אל-בגדאדי, מייסד ארגון הטרור המדינה האסלאמית (נולד ב-1971)
2020 – עיזת אבראהים א-דורי, סגן נשיא עיראק וסגן יושב ראש מועצת המהפכה העיראקית בתקופת שלטונו של סדאם חוסיין (נולד ב-1942)
2020 – אדי ג'ונסון, כדורסלן אמריקאי (נולד ב-1955)
2021 – נו טה-וו, מדינאי ואיש צבא דרום קוריאני, נשיאה השישי של קוריאה הדרומית בשנים 1988–1993 (נולד ב-1932)
2021 – נואף מסאלחה, איש ציבור שכיהן כחבר הכנסת, סגן שר, מנהל המחלקה הערבית בהסתדרות וחבר מרכז מפלגת העבודה (נולד ב-1943)
2021 – אורי רובין, פרופסור בחוג ללימודי הערבית והאסלאם באוניברסיטת תל אביב (נולד ב-1944)
2022 – פייר סולאז', צייר, חרט ופסל צרפתי (נולד ב-1919)
2022 – מ' אריה, צייר, מאייר ואמן גרפי ישראלי בסגנון נאיבי (נולד ב-1930)
2022 – ג'ולי פאוול, סופרת אמריקאית (נולדה ב-1973)
2023 – ברוך מרדכי אזרחי, ראש ישיבת עטרת ישראל במודיעין עילית, זקן חברי מועצת גדולי התורה של דגל התורה וחבר נשיאות ועד הישיבות ומפעל הש"ס (נולד ב-1929)
חגים ואירועים החלים ביום זה

יום אנגם – חג מקומי של תושבי נאורו
25 באוקטובר – 27 באוקטובר
אוקטובר
לוח אירועים שנתי
ז'ורז' דנטון
מולטקה הזקן
מוחמד רזא שאה פהלווי, השאה האחרון של איראן
אלפרד הגדול
איטו הירובומי
ארתור קורנברג
מרקוס אוואנס

| --- | --- |
 לידה:  17 ביוני 1996 (בן 28) מידלוטיאן, וירג'יניה, ארצות הברית
 עמדה:  רכז
 גובה:  1.88 מטרים
 מכללה:  וירג'יניה ראמס
 דראפט:  לא נבחר, 2020
 קבוצות כשחקן
 2021–2022   2022-:  בריסטול פליירס   צ'שייר פיניקס
מרקוס אוואנס (באנגלית: Marcus Evans; נולד ב-17 ביוני 1996) הוא כדורסלן אמריקאי המשחק בעמדת הרכז בצ'שייר פיניקס המשחקת בליגת העל הבריטית בכדורסל.